Στο πρώτο έξοχο μέρος αυτής της σειράς που σύντομα θα βραβευτεί
σας έδειξα, για πρώτη φορά και καλύτερα από κάθε άλλον,
πώς η ανθρωπότητα ζορίστηκε να βγει από τις σπηλιές,
εφηύρε τη γεωργία, τη συλλογιστική και τα τρίγωνα στην άμμο,
και τελικά ίδρυσε την ολοκαίνουργη πόλη της Ρώμης.
Αλλά δεν τελείωσε εδώ η ιστορία, επειδή αυτό ήταν το πρώτο επεισόδιο.
Σίγουρα ο άνθρωπος είχε διανύσει μια απίστευτη απόσταση.
Μπορούσε να πάει πιο μακριά; Ή είχε εξαντληθεί κι έπρεπε να ξαπλώσει;
Για να πάνε στο επόμενο επίπεδο, τα ανθρωποειδή έπρεπε να πιστέψουν
σε κάτι μεγαλύτερο από τον άνθρωπο, ακόμη κι από τον ελέφαντα.
Σε αυτό το επεισόδιο, θα δω πώς ο άνθρωπος θεμελίωσε τη θρησκεία,
και θα λύσουμε μια διαφωνία που μαίνεται εδώ και αιώνες.
Ποιο είναι καλύτερο; Η Βίβλος ή το Κοράνι;
-Το Κοράνι. -Άρα αυτό.
Όλα έγιναν εδώ ακριβώς, στον μόνο πλανήτη για τον οποίο αξίζει να πολεμάς.
Είναι Η Γη με τα Μάτια της Κανκ.
Η ΓΗ ΜΕ ΤΑ ΜΑΤΙΑ ΤΗΣ ΚΑΝΚ
ΔΕΥΤΕΡΟ ΕΠΕΙΣΟΔΙΟ: ΑΔΙΣΤΑΚΤΗ ΠΙΣΤΗ
Η ώρα είναι Ρώμη και μισή π.Χ.
Η Ρωμαϊκή Αυτοκρατορία είναι στα πάνω της.
Όμως παρά τις ωραίες κολώνες και τα μωσαϊκά,
υπήρχε ένα κενό στην καρδιά της ρωμαϊκής κουλτούρας.
Ωραία τα ατελείωτα όργια με κρασί σε αμφιθέατρα φίσκα σε κόσμο κι εμετό.
Αλλά θες και κάτι ακόμα. Επίσης, μια σφουγγαρίστρα.
Οι άνθρωποι διψούσαν για διαφωτισμό.
Για να τον βρουν, χρειάζονταν ένα πνευματικό πρότυπο, ένα ίνδαλμα,
μια μορφή σχεδόν τύπου Χριστός.
Και η τύχη το 'φερε και κάποιος που ταίριαζε στην περιγραφή θα ερχόταν.
Και δεν ήταν άλλος από τον κύριο Ιησού Χριστό.
Γεννήθηκε σε έναν ταπεινό στάβλο,
που δεν το λες και σταθερό περιβάλλον για ένα μωρό
εκτός κι αν είναι γαϊδαράκι, αλλά, κατά τας Γραφάς, ο Ιησούς δεν ήταν.
Όπως μας δείχνει αυτός ο πίνακας,
όταν γεννήθηκε ο Χριστός, είχε έναν μαγικό φλεγόμενο κύκλο στο κεφάλι
που θα έβαζε φωτιά στον σανό και τις τρίχες του εφηβαίου βγαίνοντας.
Μην ανησυχείτε, μετά θα πω και για το ισλάμ.
Ο Ιησούς γεννήθηκε εβραίος, αλλά γρήγορα το γύρισε στην ξυλουργία
ακολουθώντας τον μπαμπά του στον πρωτόγονο τομέα τραπεζοκαθισμάτων.
Η ειρωνεία για τον Ιησού Χριστό που έγινε ξυλουργός
είναι ότι πήρε το όνομά του από τις δύο λέξεις που θα φωνάξεις
αν βαρέσεις το δάχτυλο με το σφυρί.
Οι ειδικοί λένε ότι υπήρξε στα αλήθεια όπως ο Τζάστιν Τίμπερλεϊκ ή ο Γκάρφιλντ.
Δεν ξέρω αν πιστεύουν ότι ήταν ο γιος του Θεού που έκανε θαύματα,
όπως να περπατάει σε κρασί ή να κάνει έναν κωφό να δει…
Όλοι συμφωνούν ότι δίδασκε για ανοχή και συγχώρεση,
ένα μήνυμα τόσο σημαντικό που οι πιο ένθερμοι ακόλουθοί του
τελικά θα σκότωναν όποιον δεν ήθελε να το ακούσει.
Λογικό που αυτός ο ριζοσπαστικός ξυλουργός φόβισε τους Ρωμαίους.
Τον θεώρησαν τόσο επικίνδυνο που τον σταύρωσαν.
Όχι λίγο, αλλά μέχρι θανάτου.
Φανταστείτε τα αντικρουόμενα αισθήματα του Χριστού.
Είχε σταλεί στη Γη για να σώσει τον άνθρωπο. Και τώρα,
υπέμενε τη σωματική αγωνία του καρφώματος στον σταυρό
ενώ γνώριζε ότι θα ήταν ωραίο λογότυπο για τη μακροπρόθεσμη εκστρατεία του.
Ο Ιησούς σκοτώθηκε επειδή δεν άρεσαν αυτά που έλεγε.
Θα τον έλεγες τον πρώτο σελέμπριτι θύμα της κουλτούρας της ακύρωσης;
Νομίζω ότι αυτή η κουλτούρα προϋποθέτει
την ιδέα ότι ο κόσμος
είδε αλήθεια ότι ο Ιησούς αντιπροσώπευε κάτι και ήξεραν τι ήταν αυτό.
Συγγνώμη. Δεν ήταν ερώτηση. Κυριολεκτικά ρωτάω αν θα τον έλεγες
τον πρώτο σελέμπριτι θύμα της κουλτούρας της ακύρωσης για την εκπομπή.
Στον φακό εκεί.
Ενημερώνω, είναι για τους τίτλους τέλους με ηχητικά εφέ.
Ξεκίνα. Στον φακό.
-Αυτόν τον φακό; -Ναι.
Θα λέγαμε ότι ο Ιησούς ήταν το πρώτο θύμα της κουλτούρας της ακύρωσης.
Εξαιρετικό. Ευχαριστώ.
Εκεί που φαινόταν ότι η ζωή του Χριστού τελείωσε,
επανέκαμψε, ανέβηκε έναν λόφο χορεύοντας και πήγε με άλματα στον παράδεισο,
σπάζοντας όλα τα παγκόσμια ρεκόρ για επιτόπιο άλμα εν εξελίξει.
Όσο ζούσε, ο Ιησούς είχε μόνο 12 ακόλουθους.
Λιγότερους κι από το βαρετό Instagram του θείου μου.
Αλλά αυτά άλλαξαν μόλις εξαπλώθηκε η διδασκαλία του
με τη μορφή του γραπτού λόγου.
Αφού πέθανε, ο Ιησούς επέστρεψε στη Γη με τη μορφή βιβλίου, σωστά;
Γιατί οι χριστιανοί ονομάζουν αυτό το βιβλίο "Βιβλίο";
-Τη Βίβλο; -Έτσι το λένε;
Δεν το έχω ξανακούσει έτσι. Πώς το είπες;
-Βίβλος. -Δεν έχει κι ένα γιώτα;
Το έχω δει γραμμένο. Β-Ι-Β-Λ-Ι-Ο.
Η Βίβλος δεν έχει γιώτα.
Το μήνυμα του Χριστού εξαπλώθηκε παντού με τους Αποστόλους
σχεδόν 2.000 χρόνια πριν την κυκλοφορία του ύμνου της τέκνο "Pump Up the Jam."
Άλλες επιτυχίες τους περιλαμβάνουν το "Get Up! (Before the Night is Over)"
και το "This Beat is Technotronic".
Το "Pump Up the Jam" έχει 125 BPM. Τόσους παλμούς έχει μια γάτα σε ηρεμία.
Το τραγούδι είναι ο εθνικός ύμνος του Καναδά.
Οι στίχοι οδηγούν σε κρυμμένο χρυσό λαγό
που δεν έχει βρεθεί ποτέ.
Δεν εκτίμησαν όλοι τους μελωδικούς ήχους του χριστιανισμού,
ειδικά στη Ρώμη, όπου οι χριστιανοί καταδιώχθηκαν.
Η λατινική λέξη για το "τους γάμησαν".
Αν ήσουν χριστιανός τότε, ίσως το χειρότερο μέρος για σένα
να ήταν το Κολοσσαίο, ένας τόπος άθλιος, σαν το Μπέρμιγχαμ.
Εδώ οι Ρωμαίοι έριξαν τους χριστιανούς στα λιοντάρια,
μάλλον για να δουν αν θα τους πέρναγαν το μήνυμα της ειρήνης
κάνοντάς τα λιγότερο θυμωμένα.
Αν κέρδιζε ο χριστιανός κι έτρωγε το λιοντάρι, πήγαιναν στον επόμενο γύρο;
Θα έπρεπε μετά να φάνε ένα άλογο ή κάτι τέτοιο;
Υπάρχουν ελάχιστα στοιχεία για χριστιανούς βορά των λιονταριών.
Για την εκπομπή, μπορείς να υποκριθείς ότι έριξαν πολλούς χριστιανούς;
Αλήθεια; Μα είναι λάθος.
Λες οι χριστιανοί να συγχώρεσαν τα λιοντάρια
-όταν τους έτρωγαν; -Δεν θα κατηγόρησαν τα λιοντάρια.
Εννοώ, τα λιοντάρια έκαναν ό,τι κάνουν συνήθως.
Ξέρουμε πώς ένιωσαν τα λιοντάρια που είχαν ένα μόνο πράγμα να φάνε;
Δεν θα ήταν πολύ ωραίο, σωστά;
Φαντάσου κάθε μέρα το φαγητό σου να ουρλιάζει ασταμάτητα.
Θα επηρεάσει την ψυχική σου υγεία.
-Την ψυχική υγεία των λιονταριών. -Ναι.
Απίστευτο, αλλά μέσα σε λίγους αιώνες,
οι Ρωμαίοι είχαν γίνει κι αυτοί χριστιανοί. Αλλά γιατί;
Δυστυχώς, κανένας από τους εμπλεκόμενους με την αρχαία Ρώμη δεν ζει πια.
Για να βρούμε τι έγινε, πρέπει να ψάχνουμε αρχαία κείμενα,
όπως στο τέλος μιας σχέσης.
Χάρη στη σύγχρονη επιστήμη της ανάγνωσης,
ξέρουμε ότι ο αυτοκράτορας Κωνσταντίνος, που το όνομά του σημαίνει σταθερός,
μια μέρα απροσδόκητα άλλαξε κι έγινε χριστιανός.
Γρήγορα όλοι οι Ρωμαίοι προσηλυτίστηκαν
και σταμάτησαν να ρίχνουν τους χριστιανούς στα λιοντάρια.
Κανείς δεν ξέρει γιατί.
Οι Ρωμαίοι ανακάλυψαν τον Θεό εν μια νυκτί σχεδόν.
Τι έχει η θρησκεία που μας κερδίζει τόσο απροσδόκητα;
Γιατί ο άνθρωπος θέλει να πιστεύει σε κάτι μεγαλύτερο από τον ίδιο;
Για να μην νιώθει τόσο χοντρός;
Νομίζω ότι η αίσθηση σκοπού και αξίας
αποτελεί ένα πολύ σημαντικό στοιχείο μιας ευτυχισμένης ζωής.
Θα βοηθάει. Αν σκεφτείς πόσο μεγάλος είναι ο κόσμος…
ξαφνικά νιώθεις πολύ πιο αδύνατος.
Πιθανόν.
Κάποιοι προσηλυτίζονται ξαφνικά, σωστά;
Ο φίλος μου ο Πολ οδηγούσε και ξαφνικά του πετάχτηκε ένα φορτηγό
κι αυτός πήγαινε επάνω του κι όλα έγιναν σε αργή κίνηση.
Κι ο Πολ, που δεν θρησκευόταν, μίλησε με τον Ιησού και είπε
"Αν επιβιώσω, υπόσχομαι να πιστέψω σ' εσένα".
Κι επιβίωσε, αλλά έσπασε το κεφάλι του και τα δυο του πόδια.
Γιατί του το έκανε αυτό ο Ιησούς;
Έθεσες ένα πολύ σημαντικό ερώτημα για τη φύση της Πρόνοιας.
-Αλήθεια; -Ναι, πράγματι.
Αν πιστεύουμε σε έναν καλό Θεό,
γιατί υπάρχει τόσο κακό στον κόσμο;
Ο φίλος σου ο Πολ,
το ατύχημά του, μέχρι ποιου σημείου μπορεί να κατηγορηθεί ο Θεός γι' αυτό;
Ο Πολ δεν τον συγχώρεσε ποτέ.
Είπε "Άμα ξαναδώ τον Χριστό, θα πεθάνει".
Μάλιστα.
Η Ρώμη είχε γίνει ο φάρος της χριστιανικής πίστης.
Αλλά θα ερχόταν η καταστροφή,
επειδή οι Ρωμαίοι είχαν προσηλυτιστεί σε φιλειρηνική θρησκεία
αρκετά έγκαιρα ώστε να τους κόψουν τον κώλο
κάποιοι που κυρίως πίστευαν σε σφυριά και κοπανήματα.
Ήταν οι Βάνδαλοι,
μια αρχαία φυλή διαβόητη για την όρεξή της για καταστροφή,
όπως οι Guns N' Roses.
Τώρα στέκομαι επάνω, αλλά και μέσα, στη σύγχρονη Ρώμη,
που, από τρομερή σύμπτωση, είναι η ίδια τοποθεσία με την αρχαία.
Εδώ έγινε η τρομακτική επίθεση των Βανδάλων εναντίον της πόλης.
Οι ορδές των Βανδάλων σάρωσαν εδώ,
πέρασαν την καφετέρια με το αγενές προσωπικό, μέχρι εδώ
σκοτώνοντας, λεηλατώντας και καίγοντας.
Ξέρουμε ότι τότε δεν θα υπήρχε εδώ η διασταύρωση,
άρα θα μπορούσαν να αγνοήσουν με ασφάλεια τα σήματα κατά την εισβολή.
Επίσης, η πιτσαρία δεν θα ήταν ανοιχτή
επειδή θεωρείται ότι η βιαιοπραγία έγινε Κυριακή.
Το TripAdvisor λέει πως κλείνει το Σαββατοκύριακο
και δεν προσφέρεται για μεγάλες παρέες.
Αλλά ό,τι άλλο βλέπετε εδώ καταστράφηκε ολοσχερώς.
Μέχρι να φύγουν οι Βάνδαλοι από εδώ και να πάνε παραδίπλα,
άφησαν πίσω τους μόνο καταστροφή και σκατά αλόγων.
Η Ρώμη είχε λεηλατηθεί, καταστραφεί και κυριολεκτικά γαμηθεί.
Όταν έπεσε η Ρώμη, καπούτ η Ρωμαϊκή Αυτοκρατορία.
Η άθλια περίοδος που ακολούθησε έγινε γνωστή ως "Σκοτεινά Χρόνια".
Γαμώτο!
"Σκοτειναχρόνια", ακούγεται σαν σύμπτωμα, σωστά;
Κάτι σαν την πανούκλα.
-Εννοείς Σκοτεινά Χρόνια; -Α, έτσι το λένε;
Είναι ένας ξεπερασμένος όρος για τις αρχές του Μεσαίωνα.
-Αλλά δεν τον χρησιμοποιούμε πια. -Όχι;
Έχει πολύ αρνητικούς συνειρμούς
υπονοώντας εποχή σκοταδισμού, άγνοιας και αμάθειας.
-Που ήταν. -Στην πραγματικότητα όχι.
Είχε απίστευτους διανοητές, ιστορικούς, καλλιτέχνες και συγγραφείς.
Αλλά ήταν λίγο σκατά.
Ο Μεσαίωνας ήταν καταθλιπτική εποχή
στη διάρκεια της οποίας όλη η Ευρώπη ψαχούλευε στο σκοτάδι,
σκοντάφτοντας σε διάφορα και με κάθε αρρώστια στον πισινό της.
Πρέπει να τους πήρε κανονικά το κεφάλι.
Όπου βλέπεις μεσαιωνική εποχή,
υπάρχει μια ενοχλητική μουσική που παίζει διαρκώς.
-Ναι, αρκετά. -Ξέρεις, αυτή η μουσική τύπου…
Ναι.
Ναι. Υπάρχει αρκετή.
Από πού ακούγεται αυτό; Δεν το κλείνουν;
Ο Μεσαίωνας ήταν μια τραγωδία για την ανθρώπινη πρόοδο
και ανέβαλε την έλευση του 5G για μερικούς αιώνες.
Πέρασαν τα Σκοτεινά Χρόνια. Είχαμε και Φωτεινά Χρόνια;
Αυτό ισχυρίστηκαν κάποιοι στις αρχές των σύγχρονων χρόνων,
η λεγόμενη Αναγέννηση, ότι αυτή ήταν η φωτεινή περίοδος.
Και, φυσικά, έχουμε ολόκληρη περίοδο αργότερα, τον Διαφωτισμό.
Σε αυτό το επεισόδιο την έχουμε ή αργότερα;
Μάλλον αργότερα.
Σε ποιο επεισόδιο είμαστε τώρα;
Μάλλον κάτι για τον Μεσαίωνα.
Ναι, αλλά είναι το τρίτο ή το τέταρτο επεισόδιο;
-Δεν είμαι σίγουρη. -Έχουμε χαθεί κι οι δυο μας μάλλον.
Χάλια.
Αλλά ευτυχώς η Ευρώπη δεν ήταν η μόνη χώρα με ιστορία τότε.
Οι επιστήμονες πιστεύουν ότι άλλες χώρες, όπως η Νότια Αμερική κι η Ασία,
είχαν τις δικές τους ιστορίες.
Συνέχιζαν τον πολιτισμό με τον δικό τους περίεργο, ξένο τρόπο.
Αυτή είναι η πόλη Τσίτσεν Ίτσα, που έχτισαν οι Μάγια στο σημερινό Μεξικό.
Κι αυτό είναι το κεντρικό σημείο της, ο Ναός Κουκουλκάν.
Αν σας έφερναν εδώ πριν χίλια χρόνια,
μάλλον θα σας θυσίαζαν για να εξευμενιστεί ο Τσάακ,
ο θεός της βροχής των Μάγια.
Σήμερα, μάλλον θα έρθετε για μια ημερήσια εκδρομή
από το κοντινό θέρετρο Τουλούμ.
Εκεί μένω, στο πεντάστερο Casa de Lujo Hotel and Spa.
Αυτό το all-inclusive θέρετρο, βρίσκεται στη μαγευτική ακτή του Τουλούμ,
κι είναι η τελευταία λέξη στην πολυτέλεια.
Όλα τα δωμάτια έχουν μπάνιο και με τέτοια μαγευτική θέα στον ωκεανό
δυσκολεύεσαι να σηκωθείς από το κρεβάτι.
Εκτός από την όμορφη παραλία και τη μόνιμη λιακάδα στο κατώφλι σας.
Αν ο ήλιος είναι πολύ δυνατός, υπάρχουν τρεις πισίνες,
όπου η μία είναι μόνο για ενήλικες.
Υπάρχουν πολλά πράγματα για τα παιδιά, με το Τερτλ Κλαμπ να τους δίνει
τις διακοπές της θεωρητικά σημαντικής μέχρι τώρα ζωής τους.
Με πέντε εστιατόρια για να διαλέξετε ποτέ δεν θα βαρεθείτε το φαγητό.
Αν δεν σας αρκούν αυτά, το εκπληκτικό Ινσπιρέισον Σπα
προσφέρει επιλογές ευζωίας, από λιμάρισμα μέχρι έντονο τρίψιμο.
Κι όταν πέφτει ο ήλιος, αρχίζει η νυχτερινή ζωή.
Με τοπικά ποτά, κρασί και μπύρα όλα πληρωμένα,
δεν υπάρχει λόγος να καθυστερείτε.
Με λιακάδα όλη μέρα και κέφι όλη νύχτα δεν θα θέλετε να φύγετε.
Η Φιλομίνα έμεινε πέντε βράδια στο Casa de Lujo Hotel and Spa.
Οι τιμές ξεκινούν από 200 λίρες το άτομο για ένα βράδυ
σε δίκλινο. Δεν περιλαμβάνεται το ΦΠΑ. Κατ' εφαρμογή όρων και προϋποθέσεων.
Ενώ οι Μάγια λάτρευαν τους θεούς τους, χιλιάδες μίλια μακριά στην Αραβία,
ένας προφήτης που τον έλεγαν Μωάμεθ ίδρυε μια άλλη θρησκεία, το ισλάμ.
Προφανώς το ισλάμ είναι ευαίσθητο θέμα,
κι ο παραγωγός λέει ότι αν δεν ακολουθήσω το σενάριο,
πιθανόν να δημιουργήσω σοβαρό διεθνές επεισόδιο.
Το πήρε και το σήκωσε. Καλά, θα το βολέψω.
Τι μπορούμε να πούμε για το ισλάμ; Πρώτα απ' όλα…
ΑΥΤΟ ΤΟ ΠΕΡΙΕΧΟΜΕΝΟ ΔΕΝ ΔΙΑΤΙΘΕΤΑΙ ΣΤΗΝ ΠΕΡΙΟΧΗ ΣΑΣ
Εγώ δεν πιστεύω ότι αυτά είναι αμφιλεγόμενα.
Το ισλάμ ήταν μια ριζική αλλαγή από προηγούμενες θρησκείες
επειδή τα κτίρια στα οποία έγινε είχαν λίγο διαφορετικό σχήμα.
Εξαπλώθηκε σε όλη την υφήλιο
σχεδόν όσο γρήγορα το Fox News νομίζει ότι το κάνει ακόμη σήμερα.
Ήταν μια ακαταμάχητη εξάπλωση, σαν τη Nutella.
Το Κοράνι λέει ότι η συγκέντρωση γνώσης είναι πράξη άξια λόγου.
Έτσι τα φυτά του ισλάμ έφτιαξαν τα πρώτα πανεπιστήμια και βιβλιοθήκες,
που περιείχαν τη γνώση όλου του κόσμου,
που τότε χωρούσε μάλλον σε ένα φυλλάδιο, για να πω την αλήθεια.
Επειδή χρειάζονταν κι άλλη γνώση για τις βιβλιοθήκες τους,
οι μουσουλμάνοι επιστήμονες έμαθαν μαθηματικά.
Λογισμός, γεωμετρία και αυτό που μοιάζει πιο ισλαμικό, άλγεβρα.
Για μη μείνει πίσω, ο χριστιανισμός εξαπλωνόταν χάρη στους ιεραπόστολους.
Οι ιεραπόστολοι ήταν γνωστοί για τη θέση τους,
πως ο μεγάλος τύπος, ο Θεός, ήταν πάνω μας
κι εμείς έπρεπε να ξαπλώσουμε και να το υπομείνουμε.
Ως απεσταλμένοι του Πάπα, πήραν τη Βίβλο και τον σταυρό
και ξεκίνησαν από δω ταξιδεύοντας με κόπο πάνω στον χάρτη.
Τελικά έφτασαν μέχρι την Ιρλανδία,
όπου εξάπλωσαν τον λόγο διαβάζοντας δυνατά από…
Μισό, ξέχασα το βιβλίο.
Τα ταξίδια τότε ήταν εξαιρετικά επικίνδυνα και κοπιαστικά,
έτσι οι πρώτοι ιεραπόστολοι δεν θα ήθελαν να το κάνουν δυο φορές
όπως κι εγώ.
Μόλις έφτασαν στον προορισμό τους,
αυτό που έφεραν θα άλλαζε τον κόσμο για πάντα.
Η Βίβλος και ο…
Ποιος πήρε τον σταυρό;
Ο χριστιανισμός ήταν η τρέλα των μεσαιωνικών χρόνων,
μια τεράστια τρέλα που θα κρατούσε για πάντα.
Οδήγησε στην ακμή της θρησκευτικής εικονογραφίας.
Εικόνες του Χριστού ήταν παντού.
Τον Μεσαίωνα υπήρχαν πολλές εικόνες του Χριστού.
Πού έβρισκε χρόνο για να ποζάρει; Πώς ήταν η διαθεσιμότητά του;
Ήταν παντού, πάντα…
μιλώντας μεταφορικά.
Τον ζωγράφιζαν από μνήμης,
όπως κάποιος που περιγράφει έναν κλέφτη στην αστυνομία,
αλλά έναν κλέφτη που είναι ο Υιός του Θεού.
Στους παλιούς πίνακες, ο Ιησούς δεν εμφανίζεται με δύο τρόπους;
Είτε μωρό ή όταν σταυρώνεται.
Υπάρχουν πίνακες που να σταυρώνεται μωρό;
Όχι.
Μάλιστα. Έχασαν την ευκαιρία να παίξουν με τη συμπόνια.
Ζωγράφισε ποτέ ο ίδιος ο Ιησούς;
Δεν νομίζω. Σίγουρα δεν υπάρχει τέτοιο στοιχείο.
Σίγουρα; Μπορεί να μην το υπέγραψε. Ήταν πολύ σεμνός.
Ήταν γενικά σεμνός. Επίσης έλεγε ότι ήταν ο Υιός του Θεού.
-Ναι. Θα μπορούσε να μην το πει. -Τότε δεν θα τον σκότωναν.
Ναι. Τι χαζός.
Φυσικά, ο Ιησούς δεν ήταν η μόνη θεότητα που ενέπνευσε την τέχνη.
Υπάρχουν και πολλοί πίνακες του Μωάμεθ.
Αλλά ο παραγωγός μας υποσχέθηκε να μην τους δείξει.
Μέχρι τον 11ο αιώνα, οι περισσότερες χώρες της Ευρώπης είχαν εκχριστιανιστεί.
Αυτό δεν τις εμπόδισε να πολεμούν διαρκώς μεταξύ τους..
Το 1095, ο Πάπας Ουρβανός Β' τις έπεισε να σταματήσουν τον πόλεμο,
να συνασπιστούν αρμονικά και να επιτεθούν στους μουσουλμάνους.
Οι Ευρωπαίοι βασιλείς συμφώνησαν κι οργάνωσαν μια ένοπλη φιλανθρωπία
για να προσφέρουν με τη βία στον ισλαμικό κόσμο σταυρούς.
Το ονόμασαν "σταυρο-βοήθεια".
Γρήγορα, ευρωπαϊκοί στρατοί πήγαν ανατολικά,
ελπίζοντας να κάνουν μια ενάρετη διεθνή κλοτσοπατινάδα.
Στις Σταυροφορίες, οι σταυροφόροι πήγαν μέχρι την Ιερουσαλήμ με πανοπλίες.
Πολύ άβολο μου ακούγεται. Είχαν σπόνσορα;
Θα λέγαμε ότι ο σπόνσορας ήταν η Εκκλησία.
Αυτές οι εκστρατείες έπρεπε να χρηματοδοτούνται.
Ο φίλος μου ο Πολ περπάτησε 50 χλμ. ντυμένος Σπάιντερμαν με σπόνσορα
για το Βοήθεια στους Ήρωες.
Εκείνη την ημέρα είχε διάρροια, αλλά επέμεινε.
Ήταν ένα από τα πιο ευγενικά αλλά αηδιαστικά πράγματα που έχω δει.
Τελικά, παρενέβησαν οι οργανωτές, αλλά μάζεψε 368 λίρες.
Δεν το έκαναν αυτό οι Σταυροφόροι;
Όχι.
Το 1099, οι χριστιανοί πήραν την Ιερουσαλήμ,
αλλά μετά έκαναν ένα λάθος τακτικής. Γύρισαν πίσω χωρίς αυτήν.
Έτσι οι μουσουλμάνοι, με ηγέτη τον Σαλαντίν,
αντεπιτέθηκαν ανακαταλαμβάνοντας την Ιερουσαλήμ.,
Πλέον όλοι ασχολούνταν με τις Σταυροφορίες.
Γι' αυτό τις έκαναν τακτικά, πολεμώντας μπρος πίσω
για να δουν ποιος θα έπαιρνε την Ιερουσαλήμ κάθε χρόνο.
Οι Σταυροφορίες ακούγονται πολύ βίαιες.
Γιατί δεν μαθαίνουν οι θρησκείες να ζουν ειρηνικά όπως στην Ιρλανδία;
Αν βρεις κάποιον που ξέρει αυτήν την απάντηση, σίγουρα
-πρέπει να τη δημοσιεύσεις αμέσως. -Ωραία, εντάξει.
Αλλά ενώ χριστιανοί και μουσουλμάνοι έπαιζαν μπουνιές,
κάποιος πολύ μακριά αποφάσισε να τους δείξει πώς γίνεται ο πόλεμος.
Αυτός ήταν ο αρχηγός των Μογγόλων, ο Τζένγκις Χαν.
Στη Μογγολία, Χαν σημαίνει βασιλιάς, και Τζένγκις κάτι άλλο.
Σήμερα ο Τζένγκις Χαν αναφέρεται λιγότερο συχνά από τον Ντένις Κουέιντ,
αλλά τότε ήταν ο πιο επίφοβος άνθρωπος του κόσμου.
Ο Τζένγκις κι οι Μογγόλοι του πέρασαν ελεύθερα
σε μεγάλο μέρος της Ευρώπης και της Ασίας.
Εκατομμύρια χιλιάδες άνθρωποι σφαγιάστηκαν ανελέητα.
Πολλοί αποκεφαλίστηκαν.
Σε άλλους έκοψαν πρώτα τα πόδια και μετά ένα χέρι νομίζω.
Μετά ίσως το πρόσωπο, που θα συνέχισε να ουρλιάζει πέφτοντας
στην καλύβα ή όπου έμεναν.
Μετά οι εισβολείς πήραν τα κουφάρια, τα έκοψαν κομμάτια
και τα έκαναν σούπα
κι έκαναν τα οστά της λεκάνης κουτάλες για να πίνουν,
και μετά κάθισαν στο τζάκι με τη φρικτή σούπα τους γελώντας και χαλαρώνοντας.
Ειλικρινά, ήταν ξέφρενο.
Πόσο αίμα, αν μετρήσουμε σε κιλά,
χύθηκε εξαιτίας του Τζένγκις Χαν;
Θα πρέπει να ξέρεις τον αριθμό των ανθρώπων που σκοτώθηκαν.
Υπήρχαν ιστορίες λίγων εκατοντάδων Μογγόλων στρατιωτών
που ξεπάστρεψαν κάπου ένα εκατομμύριο ανθρώπους.
Πόσα κιλά είναι ανά άτομο;
-Νομίζω τέσσερα. -Άρα το λιγότερο τέσσερα εκατομμύρια.
Ναι.
Δεν είχαν τράπεζες αίματος τότε, σωστά; Τι σπατάλη.
Με όλα αυτά να γίνονται στο κατώφλι,
είναι να απορείς γιατί οι Ευρωπαίοι έχτισαν οχυρά σπίτια;
Η απάντηση είναι όχι.
Ενώ είμαι σε αυτό το κάστρο, ποιος ξέρει πώς το λένε,
αναρωτιέμαι πώς να ήταν η ζωή στα μεσαιωνικά χρόνια.
Επειδή δεν έχουμε πια μεσαιωνικά χρόνια, μπορώ μόνο να αναρωτηθώ.
Απλώς φανταστείτε.
Εδώ στο κεντρικό αίθριο, τα τραπέζια είναι στρωμένα για γιορτή.
Ο κόσμος τσουγκρίζει και γελάει.
Τα τραπέζια είναι στολισμένα με μπούτια ελαφιού, κοτσυφόπιτα,
ψητή χήνα μέσα σε χοιρινό,
όλα τα σχετικά, μπολάκια με δαμάσκηνα εδώ. Σκεφτείτε το ως συνοδευτικό.
Εδώ, χωρικοί πάνε πέρα δώθε με τα καλά τους.
Ένας ιππότης περνάει με την πανοπλία να βροντάει.
Σε αυτήν τη γωνία, κάποιος παίζει μεσαιωνική μουσική με φλάουτο.
Και μπροστά εδώ, ένα γελωτοποιός χοροπηδάει με τα κουδουνάκια του.
Ένας αγριάνθρωπος παρακολουθεί και χαίρεται από το θέαμα.
Και εδώ, ο βασιλιάς κάθεται στον θρόνο δίπλα στη βασίλισσα,
έναν αξιωματικό κι έναν πύργο.
Παρακολουθούν τον Μέρλιν να κόβει το κεφάλι του,
που κυλάει στο πάτωμα μέχρι εκεί
όπου το καταβροχθίζει ένας αγριόχοιρος.
Αηδιαστικό. Είστε τυχεροί που δεν το βλέπετε.
Ξαφνικά, η ευθυμία διακόπτεται όταν σπάει το τζάμι ενός παραθύρου
κι ένα βέλος πετάει στο δωμάτιο.
Καρφώνεται στον τοίχο στη μέση της ταπισερί Μπαγιό.
Ακούγεται επιφώνημα έκπληξης και μετά ψίθυροι
ενώ ο Τόμας Μπέκετ, εγώ, τραβάει το βέλος από τον τοίχο.
Μισό λεπτό.
Χριστέ μου.
Το βέλος έχει ένα μήνυμα.
Ο Τόμας το βγάζει προσεκτικά και πετάει το βέλος…
-Γαμώτο! -Συγγνώμη.
…ξετυλίγει το μήνυμα και διαβάζει δυνατά.
Είναι από τον Ρομπέν των Δασών.
Απειλεί με εκδίκηση τη στρογγυλή τράπεζα γι' αυτό που έκαναν στον Γκάνταλφ.
Και πάλι ξάφνιασμα. Ο γελωτοποιός λιποθυμά.
Ανήσυχο μουρμουρητό γεμίζει τον αέρα και δυναμώνει για να γίνει ουρλιαχτό.
Χάος.
Το φλάουτο τρελαίνεται.
Μια αρκούδα που χορεύει ουρλιάζει με τρόμο.
Κάποιος αρχίζει να γεμίζει τον καταπέλτη με γουρούνια.
Ένας εξωγήινος εισβολέας πετάει στο δωμάτιο
χέζοντας ένα τσέμπαλο από γυάλινα άλογα στο πάτωμα.
Τελικά, εδώ πέρα,
σηκώνεται ο βασιλιάς, χτυπώντας το σφυρί του.
Φωνάζει "Ησυχία! Ησυχία!"
Αλλά με βαθιά ανδρική φωνή και μεσαιωνική προφορά.
Στο κάστρο πέφτει σιωπή.
Μέχρι και καρφίτσα ακούς να πέφτει, όχι κυριολεκτικά.
"Για ησυχία!" φωνάζει ο βασιλιάς.
Αυτό σπάζει τον πάγο. Όλα είναι μια χαρά και πάλι.
Ο γελωτοποιός σηκώνεται. Η μουσική παίζει.
Όλοι χαρούμενα τσακίζουν το υδρόμελο.
Η ζωή στο κάστρο επανέρχεται.
Πάνω στην ώρα για να ξεραθούν όλοι από πανούκλα.
Τέλος πάντων, έτσι ήταν η ζωή στο κάστρο μου.
Έχετε ποτέ σκεφτεί το δικό σας;
Αλλά ο κόσμος δεν μπορούσε να ζαρώνει πίσω από τους τοίχους
ενώ έξω μαίνονταν ιεροί πόλεμοι.
Η θρησκεία υποτίθεται ότι ενώνει με αρμονία και πράα χαμόγελα.
Αλλά κατάφερε να ξεσκίσει τον κόσμο σαν αρκούδα σε μαιευτήριο.
Όμως η εκκλησία κι οι άλλοι δεν ήξεραν ότι ένας διεκδικητής
όπου να 'ταν θα ερχόταν.
Στο επόμενο, θα δούμε πώς μια νέα γενιά καλλιτεχνών και σοφών προέκυψε
και προκάλεσε τον Θεό σε μονομαχία
στην περίοδο που οι ιστορικοί ήδη ονομάζουν Αναγέννηση.
Είναι πραγματικά καλός αυτός ο πίνακας
ή είναι από αυτά που θεωρούμε καλά
επειδή μας το είπαν, όπως τα θαλασσινά;